ลักษณะการประกอบธุรกิจ

การเปลี่ยนแปลงและพัฒนาการที่สำคัญในส่วนที่เกี่ยวกับการประกอบธุรกิจและการบริหาร

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) ประกอบธุรกิจหลัก 2 ด้านคือ

  1. ผลิตสิ่งพิมพ์ของตนเอง (สายธุรกิจสำนักพิมพ์)

1.1 นิตยสาร บริษัทรับโอนการผลิตและการจำหน่ายนิตยสารมาจากบริษัท บ้านและสวนและแพรว
จำกัด และบริษัท จัดจำหน่ายสิ่งพิมพ์ จำกัด มาดำเนินการตั้งแต่ 1 กันยายน 2533 ได้แก่
นิตยสารบ้านและสวน นิตยสารแพรว และนิตยสารแพรวสุดสัปดาห์ ต่อมาในเดือนกันยายน 2534
บริษัทได้ออกวางตลาดนิตยสารรายเดือนฉบับใหม่ชื่อ LIFE & DECOR และในเดือนกันยายน 2535
ได้ผลิตนิตยสารสำหรับสุภาพบุรุษฉบับใหม่ออกวางตลาด ชื่อนิตยสาร “TRENDY MAN”
แต่บริษัทได้ยุติการผลิตนิตยสารทั้ง 2 ฉบับได้แก่ LIFE & DECOR และ TRENDY MAN
ตั้งแต่เดือนสิงหาคม 2541 ต่อมาในเดือนตุลาคม 2541 บริษัทได้ออกนิตยสารรายปักษ์ฉบับใหม่
ชื่อนิตยสาร “ชีวจิต” สำหรับทางเลือกใหม่เพื่อสุขภาพ ในเดือนกุมภาพันธ์ 2544 บริษัทฯ
ได้ออกนิตยสารใหม่เป็นการนำเสนอข้อมูลเกี่ยวกับอาหารและสุขภาพ ชื่อนิตยสาร “Health &
Cuisine” ถัดมาในปีเดียวกันบริษัทได้ซื้อลิขสิทธิ์ในการจัดทำนิตยสาร National Geographic
ซึ่งเป็นนิตยสารระดับโลก มาจัดทำเป็นฉบับภาษาไทย
เพื่อให้คนไทยได้มีโอกาสสำรวจและเรียนรู้โลกในหลายแง่มุมเท่าเทียมกับประเทศต่าง ๆ ทั่วโลก
ฉบับปฐมฤกษ์ออกวางตลาดเมื่อเดือนสิงหาคม 2544 และในปี 2546
บริษัทได้ออกนิตยสารฉบับใหม่ชื่อนิตยสาร ROOM เป็นนิตยสารการแต่งบ้านแนวใหม่ ในปี 2547
บริษัทได้ออกนิตยสารใหม่คือนิตยสาร WE เป็นนิตยสารสำหรับผู้มีความรักและแผนครองชีวิตคู่
โดยออกวางตลาดในเดือนพฤษภาคม 2547 ในปี 2548 บริษัทฯ ได้ดำเนินการจัดซื้อลิขสิทธิ์นิตยสาร
Real Parenting
ซึ่งเป็นนิตยสารเกี่ยวกับแม่และเด็กที่มียอดจำหน่ายสูงเป็นอันดับหนึ่งในกลุ่มนิตยสารแม่และเด็กในประเทศสหรัฐอเมริกา
มาจัดพิมพ์เป็นฉบับภาษาไทย ด้วยจุดมุ่งหมายเพื่อส่งเสริมคุณค่าและสายสัมพันธ์ของครอบครัว ในปี
2549 บริษัทฯ ได้ดำเนินการจัดซื้อลิขสิทธิ์นิตยสาร Shape
เป็นนิตยสารสำหรับผู้หญิงยุคใหม่ที่ใส่ใจสุขภาพและความงาม
เพื่อส่งเสริมรูปแบบชีวิตที่มีแต่ความสดชื่น กระตือรือร้น กระฉับกระเฉง และในปี 2550
บริษัทได้ออกนิตยสารผู้หญิงฉบับใหม่คือ นิตยสาร InStyle ซึ่งมีเนื้อหาเกี่ยวกับแฟชั่น ความงาม
คนดังและไลฟ์สไตล์ โดยได้ซื้อลิขสิทธิ์มาจากบริษัท Time Inc. (USA)
ออกวางตลาดเมื่อเดือนพฤษภาคม 2550 ในปี 2551
บริษัทได้ออกนิตยสารซึ่งเป็นเคล็ดลับสู่ความสุขและความสำเร็จ คือ นิตยสาร Secret
ที่จะเป็นอาหารใจของคนไทยทั้งประเทศออกวางตลาดในเดือน กรกฎาคม 2551

1.2 หนังสือเล่ม นับตั้งแต่ปี 2536 จากเดิมที่ธุรกิจสายสำนักพิมพ์มีเพียงนิตยสาร 5 ฉบับ
ก็ได้ขยายตัวเข้าสู่ธุรกิจหนังสือเล่มทั้งชนิดปกอ่อนและปกแข็ง
เพื่อตอบสนองกลุ่มเป้าหมายให้ครบทุกกลุ่ม
โดยเพิ่มสายผลิตภัณฑ์ใหม่และจัดตั้งกองบรรณาธิการสำนักพิมพ์ต่าง ๆ ขึ้นได้แก่

แพรวสำนักพิมพ์

สำนักพิมพ์นำเสนอหนังสือที่มีเนื้อหาครอบคลุมทั้งวรรณกรรมไทย วรรณกรรมแปล เรื่องสั้น บทกวี
นวนิยาย สารคดี บทความ และสาระบันเทิง โดยมุ่งหวังให้เกิดการคิด การเขียน
และการอ่านอันเปรียบเสมือนรากฐานที่สำคัญที่จะสร้างจิตสำนึกให้กับสังคม เศรษฐกิจ การเมือง
วัฒนธรรม โดยปกที่ติดอันดับขายดี ได้แก่ ลับแล, แก่งคอย, เดียว, Once Upon Sometime,
ความสุขของกะทิ (ปกใหม่), เทวากับซาตาน (ปกใหม่), นิยายชุดเคหาสน์รัตติกาล,
เชอร์ล็อคโฮล์ม และ เงาใจใต้เงาจันทร์

แพรวสำนักพิมพ์ หมวดท่องโลก

สำนักพิมพ์ผลิตหนังสือคู่มือท่องเที่ยวที่มีทั้งสาระและความบันเทิง เพื่อเพิ่มประสบการณ์ในการเรียนรู้
เป็นแรงบันดาลใจในการท่องเที่ยว รวมถึงนำเสนอเรื่องราวที่น่าประทับใจระหว่างการเดินทาง
โดยปกที่ติดอันดับขายดี ได้แก่ เยือนยุโรปเมื่อปลายหนาว, แบกเป้ขึ้นรถไฟ ไปหลังคาโลก,
จุมเลียบซัวร์ กัมพูชา, คันไซ...ไม่ต้องเกา และ 20 Romantic Resorts

สำนักพิมพ์อรุณ

สำนักพิมพ์ผู้นำในการผลิตนวนิยายคุณภาพโดยนักเขียนระดับแนวหน้า โดยปกที่ติดอันดับขายดี ได้แก่
เพียงใจที่ผูกพัน, น้ำเพชร, สูตรเสน่หา, สายใยรัก, คารีนาส...ฟากฟ้าแดนใจ และพรมกุหลาบ

สำนักพิมพ์อรุณ หมวดอุ่นไอรัก

หมวดหนังสือล่าสุดซึ่งได้ขยายฐานกลุ่มเป้าหมายภายใต้คอนเซ็ปต์
“เรื่องรักอบอุ่นที่จะเติมความหวานละมุนให้หัวใจ”
พร้อมวางตลาดหนังสือนวนิยายซีรีส์แรกที่ได้รับการตอบรับเป็นอย่างดีจากวัยรุ่น
โดยปกที่ติดอันดับขายดี ได้แก่ กลเงาจันทร์, ณ ที่เริ่มต้น...กับคนของใจ, ลุ้นนักรักข้ามรุ่น,
เสี่ยงหัวใจพลิกไพ่รัก และ สูตรผสมใจ

สำนักพิมพ์อมรินทร์

สำนักพิมพ์เน้นการผลิตหนังสือแนวสาระความรู้ด้านประวัติศาสตร์ สังคมและวัฒนธรรม
ที่ให้ข้อมูลถูกต้อง น่าเชื่อถือ สามารถนำไปอ้างอิงได้ โดยปกที่ติดอันดับขายดี ได้แก่
แพนด้าน้อยหลินปิง, ฮวงจุ้ยทางเลือก และ ประวัติศาสตร์ล้านนา (ฉบับปรับปรุง)

สำนักพิมพ์อมรินทร์ How to

สำนักพิมพ์ผลิตหนังสือครอบคลุมหมวดต่างๆ ทั้งจิตวิทยาการพัฒนาตนเอง การงาน การเงิน
และบริหารธุรกิจ ผ่านการกลั่นกรองเนื้อหา เพื่อความเข้าใจง่าย และนำไปปฏิบัติได้จริง
โดยปกที่ติดอันดับขายดี ได้แก่ รู้แล้วเหยียบไว้, ทางลัดสู่อัจฉริยะ , ชุดนิสัยแบบนี้ เลือดกรุ๊ป A,
B, O, AB แน่ๆ, EQ Note ความสำเร็จเริ่มต้นที่หัวใจ , บูติกโฮเต็ล : ธุรกิจขายฝันเล็กๆ ,
ถึงจะง่ายแต่ได้ผล และ บันทึกดีๆ แห่งชีวิต

สำนักพิมพ์อมรินทร์ธรรมะ

สำนักพิมพ์มุ่งเน้นในการนำเสนอหนังสือธรรมะที่เข้าใจง่าย จรรโลงคุณธรรมอันดีงามแก่สังคม
รวมถึงหนังสือธรรมะเชิงปฏิบัติสำหรับคนรุ่นใหม่ โดยนักเขียนคุณภาพ ปกที่ติดอันดับขายดี ได้แก่
เดอะ ท็อป ซีเคร็ต 2 ความลับสู่ความสำเร็จ, ถ้ารู้...(กู)...ทำไปนานแล้ว,
ถึงโสดาบันในชาตินี้, ขันติธรรมแนวทางแห่งการหลุดพ้น และ รักแท้
การฝึกปฏิบัติเพื่อหัวใจที่เบิกบาน

สำนักพิมพ์อมรินทร์สุขภาพ

สำนักพิมพ์มุ่งเน้นสาระความรู้ด้านสุขภาพทั้งกายและใจ
เพื่อให้ผู้อ่านสามารถนำไปประยุกต์ใช้กับตัวเองได้ โดยปกที่ติดอันดับขายดี ได้แก่ สวยเสกได้
สไตล์เกาหลี, เรียนรู้สู้กระดูกเสื่อม, กินอย่างที่ชอบ ก็ผอมได้, สุขภาพดี ราคาถูก ด้วยชีวจิต,
สุขภาพดี วัยทอง, บำบัดเบาหวานด้วยอาหาร และความดันโลหิตสูง

สำนักพิมพ์อมรินทร์ Cuisine

สำนักพิมพ์มุ่งผลิตและนำเสนอหนังสืออาหารเพื่อสุขภาพ ครอบคลุมหลากหลายประเภท ทั้งอาหารไทย
อาหารนานาชาติ ขนม และเครื่องดื่ม โดยทุกสูตรอาหารได้ผ่านการทดสอบเรื่องรสชาติอย่างพิถีพิถัน
เพื่อยืนยันความอร่อยและการนำไปปรุงได้จริงและง่าย โดยปกที่ติดอันดับขายดี ได้แก่
อร่อยริมทางกับปิ่นโตเถาเล็ก, อาหารเช้า : บำรุงสมองและร่างกาย, Chocolate Lover,
อาหารเด็กเล็ก, เมนูไข่ และ DELICIOUS CAKE

สำนักพิมพ์แพรวเยาวชน

สำนักพิมพ์ที่เลือกเฟ้นวรรณกรรมเยาวชนโดยนักเขียนชั้นนำ
เพื่อเสริมสร้างรากฐานการอ่านที่มั่นคงและมีคุณภาพให้แก่เยาวชนไทย โดยปกที่ติดอันดับขายดี ได้แก่
เซ็นจูรี่ 1 - 4, เอรากอน 3: บริซิงเกอร์ ดาบใหม่คู่ใจเอรากอน, ชุดนักสำรวจ 3 มิติ :
ระบบสุริยะ, ป่าฝน และมหาสมุทร

สำนักพิมพ์แพรวเพื่อนเด็ก

สำนักพิมพ์ที่เน้นผลิตหนังสือคุณภาพสำหรับเด็ก เพื่อเสริมสร้างการจินตนาการ ตอบสนองต่อพัฒนาการ
การเรียนรู้ รวมถึงกิจกรรมเพื่อรณรงค์สร้างสัมพันธภาพภายในครอบครัว
เน้นให้พ่อแม่อ่านหนังสือให้ลูกฟัง เพื่อพัฒนาศักยภาพด้านสมอง อารมณ์ และศีลธรรม
โดยปกที่ติดอันดับขายดี ได้แก่ หมีน้อยแพนด้า, คุณฟองฟันหลอ, ครอบครัวไข่,
อีเล้งเค้งโค้งอยากไปอยุธยา, ตัวเลขทำอะไร, ปลาน้อยอยู่ไหน และ พจนานุกรมภาพ ABC

สำนักพิมพ์อมรินทร์คอมมิกส์

สำนักพิมพ์ที่ผลิตหนังสือการ์ตูนความรู้ที่อ่านสนุกทุกเพศทุกวัย
โดดเด่นด้วยภาพลายเส้นอันสวยสดงดงาม ควบคู่ไปกับการมอบสาระประโยชน์ เกร็ดความรู้
เหมาะอย่างยิ่งสำหรับการอ่านและการเรียนรู้ของเยาวชนไทย โดยปกที่ติดอันดับขายดี ได้แก่
การ์ตูนพุทธประวัติ(ฉบับพิมพ์สี่สี), การ์ตูนพุทธสาวก (ฉบับพิมพ์สี่สี), การ์ตูนชุดวิทยาศาสตร์ฉลาดรู้
ตอน "ร่างกายมนุษย์", "สัตว์พิษและพืชพิษ" และ "มหาสมุทร",
การ์ตูนชุดรู้วิทยาศาสตร์ฉลาดก่อนเพื่อน เล่ม 1 -25 และการ์ตูนชุดประวัติศาสตร์ชาติไทย
สมัยอยุธยา 1 - 3

สำนักพิมพ์บ้านและสวน

สำนักพิมพ์ที่เป็นผู้นำตลาดด้านหนังสือเกี่ยวกับบ้าน สวน และการตกแต่ง
โดยนำเสนอเนื้อหาเกี่ยวกับการจัดสวน ตกแต่งบ้าน แบบบ้าน เคล็ดลับเกี่ยวกับการก่อสร้าง
และความรู้เกี่ยวกับพรรณไม้ไทยและเทศ โดยปกที่ติดอันดับขายดี ได้แก่ มือใหม่จัดสวนขนาดเล็ก, 9
สวนสวย 9 นักจัดสวน, บ้านสบาย, Ideas for Small Garden, Living Vintage,
ดูแลต้นไม้ด้วยตัวเอง, i love home : shopping guidebook, Easy Soft Furnishing,
แบบบ้านในฝัน Dream Home และ มือใหม่หัดปลูกสับปะรดสี

สำนักพิมพ์ National Geographic

สำนักพิมพ์ที่เป็นผู้นำที่นำเสนอความรู้ที่หลากหลายสำหรับทุกคนในครอบครัว
ครอบคลุมทั้งด้านภูมิศาสตร์ วิทยาศาสตร์ ประวัติศาสตร์ อารยธรรม ฯลฯ โดยปกที่ติดอันดับขายดี
ได้แก่ ได้แก่ เผยความลับอาณาจักรดาวเคราะห์

ปริศนาเร้นลับอารยธรรมมายา, วิกฤติ ทางรอด และอนาคตพลังงาน, กำเนิดเผ่าพันธุ์มนุษย์
และทะยานสู่อวกาศ

สำนักพิมพ์นิตยสารแพรว

จัดทำหนังสือซึ่งให้ทั้งสาระและความบันเทิง ตลอดจนเรื่องราวความงาม แฟชั่นทันยุคสมัย
จากเนื้อหาและบทความในหน้านิตยสารแพรวที่ได้รับความนิยมจากผู้อ่าน หรือเรื่องราวชีวิต
ข้อคิดจากบุคคลที่มีชื่อเสียงในแวดวงต่าง ๆ ของสังคม โดยปกที่ติดอันดับขายดี ได้แก่
ชุดปั่นข้ามฝัน..2,000 วันรอบโลก 1 : โลกใต้ , ยุโรป, เอเซีย และอเมริกา,
หมื่นเดียวก็เที่ยวได้ 3 ประเทศและ รวยล้านเหรียญ

1.3 ฝ่ายพัฒนาธุรกิจ เดิมชื่อฝ่ายกิจกรรมพิเศษได้เริ่มก่อตั้งเมื่อ พ.ศ. 2539
ต่อมาได้เปลี่ยนเป็นฝ่ายพัฒนาธุรกิจ
วัตถุประสงค์เพื่อเป็นการส่งเสริมอาชีพและส่งเสริมกระบวนการเรียนรู้ให้กับสมาชิกนิตยสารในเครือบริษัทและสมาชิกของสังคมโดยรวม
โดยมีกิจกรรมที่สำคัญได้แก่

  1.3.1 Amarin Tour

ด้วยความเชี่ยวชาญ ประสบการณ์ และบริการที่มีคุณภาพ ภายใต้แนวคิด “The Service you can
trust" มาเป็นบริการนำเที่ยวทั้งในและต่างประเทศ
ที่เน้นคุณภาพระดับพรีเมียมและความประทับใจโดยทีมผู้เชี่ยวชาญในการจัดทัวร์ จากผู้นำทัวร์มืออาชีพ
ผ่านโปรแกรมทัวร์ยอดนิยมที่ได้การพัฒนาโปรแกรมทัวร์มาอย่างลงตัว
พร้อมมีทีมงานที่ให้คำปรึกษาและคำแนะนำในการจัดทำโปรแกรมทัวร์ใหม่เฉพาะรายกลุ่มได้อย่างเหมาะสม
พร้อมตอบสนองทุกความต้องการ

แม้ในปี 2552 นี้
ธุรกิจท่องเที่ยวจะประสบกับวิกฤตอย่างหนักตั้งแต่ต้นไตรมาสแรกของปีจากพิษเศรษฐกิจ
และราคาน้ำมันที่พุ่งสูงขึ้น ต่อมาในไตรมาส 2
ประเทศไทยและกัมพูชามีปัญหากรณีพิพาทพรมแดนเขาพระวิหาร และไตรมาส 3
ประสบกับปัญหาค่าสกุลเงินต่างๆ ทั่วโลกผันผวน
ส่งท้ายปลายปีด้วยการปิดสนามบินของกลุ่มพันธมิตรซึ่งมีผลให้นักท่องเที่ยวยกเลิกบริการทัวร์ทั้งหมด
แต่กระนั้นอมรินทร์ทัวร์ยังสามารถเติบโตจากการจัดโปรแกรมทัวร์พิเศษเฉพาะรายกลุ่ม
ส่งผลให้อมรินทร์ทัวร์เติบโตถึง 12% จากปี 2550

  1.3.2 Amarin Training

บริษัทฯ ดำเนินธุรกิจอบรมสัมมนาภายใต้คอนเซ็ปท์ “Learning for Better Living”
โดยวิทยากรผู้เชี่ยวชาญ  ครอบคลุมหลักสูตรเพื่อยกระดับคุณภาพชีวิตในทุกด้าน ได้แก่
ด้านสุขภาพและความงาม , ด้านการออกแบบตกแต่งบ้านและสวน  ด้านการทำอาหาร 
กิจกรรมพัฒนาการเด็กและเยาวชน  พัฒนาทักษะการพูด เขียน บุคลิกภาพ 
และการพัฒนาศักยภาพมนุษย์ในทุกมิติ 
นอกจากนี้ยังเป็นผู้จัดหาวิทยากรและบริการจัดอบรมสัมนาให้แก่องค์กรต่างๆ ทั้งภาครัฐและเอกชน

  1.3.3 Amarin Television

บริษัทฯ เน้นการนำเสนอคอนเทนต์เพื่อเสริมสร้างสุขภาพกาย สุขภาพใจ ภายใต้คอนเซ็ปท์ “รวมทุกคำตอบสุขภาพ ส่งตรงถึงบ้านคุณ” ผ่านรายการ “คลับสุขภาพ” รายการวาไรตี้ที่เสนอเรื่องราวน่าสนใจเพื่อการดูแลสุขภาพหลากหลายแนวทาง ให้คุณสนุกสนานเพลิดเพลินไปกับแหล่งของกิน ที่เที่ยว ที่ช้อป และ กิจกรรมสนุกเสริมสุขภาพ ในช่วง HEALTH TALK เสริมด้วยเคล็ดลับคู่บ้านคู่ครัว ในช่วง ONE MINUTE YOU CAN DO ปิดท้ายด้วยเมนูเด็ดที่คัดสรรมาเพื่อคนรักสุขภาพโดยเฉพาะ ในช่วง CLUB RECOMMEND ร่วมสนับสนุนข้อมูลดีๆ โดยนิตยสาร ชีวจิต , HEALTH & CUISINE และ SHAPE ออกอากาศทางสถานีโทรทัศน์สีกองทัพบกช่อง 7 ทุกวันอังคาร เวลา 16.15 - 16.30 น. โดยพิธีกรสาวสวยมากความสามารถ คุณจีรนันท์ มะโนแจ่ม และ คุณผกา เส็งพานิช ผู้ช่วยบรรณาธิการฝ่ายอาหาร นิตยสารHEALTH & CUISINE และนักเขียนประจำนิตยสารชีวจิต

“รายการเรื่องเด็กๆ” รายการโทรทัศน์ที่มุ่งส่งเสริมให้เยาวชนได้ทำกิจกรรมที่มีประโยชน์
สนุกสนานอย่างสร้างสรรค์ ให้พวกเขาได้เรียนรู้โลกกว้าง มีความรู้รอบตัว มีจริยธรรม
สามารถช่วยเหลือตัวเองและแบ่งเบาภาระหน้าที่จากคุณพ่อคุณแม่ได้
เป็นการเสริมทักษะพัฒนาการด้านความคิด (IQ) และพัฒนาการด้านอารมณ์ (EQ) ควบคู่กันไป
ภายใต้แนวคิด “จริยธรรม ความรู้ คู่สังคม” ถ่ายทอดผ่านช่วงต่างๆที่น่าสนใจ

ช่วงชวนเพื่อนเที่ยวที่เด็กๆจะได้เพลิดเพลินกับการท่องเที่ยวอันสนุกสนานน่าสนใจ
และได้ความรู้ที่เป็นประโยชน์ เปิดโลกกว้างนอกห้องเรียน

ช่วงเด็กก็ทำได้
นำเสนอไอเดียสร้างสรรค์ในการประดิษฐ์สิ่งต่างๆจากของเหลือใช้ให้เกิดประโยชน์มากขึ้น
หรือคิดค้นสิ่งประดิษฐ์เท่ห์ๆไว้ให้เพื่อนๆทำตามได้อย่างง่ายๆและปลอดภัย

ช่วงชวนกันเก่ง ทริคง่ายๆในการแก้ปัญหาโจทย์ยากๆจากห้องเรียน ไม่ว่าจะเป็นวิชา เลขคณิต
ภาษาไทย ภาษาอังกฤษ วิทยาศาสตร์ หรือ สังคมศึกษาให้เด็กๆได้มีวิธีลัดในการฝึกคิด ฟัง พูด อ่าน
เขียน และจดจำบทเรียนต่างๆอย่างเข้าใจง่าย
ช่วยทำให้เรื่องยากในห้องเรียนกลายเป็นเรื่องสนุกและง่าย ไม่น่าเบื่ออีกต่อไปเสนอด้วยวิธีง่ายๆ
นำมาจากการใช้ชีวิตประจำวัน

และ ช่วงหนูเป็นฮีโร ที่มุ่งส่งเสริมให้เด็กทำความดี นำเสนอเป็น candid camera
โดยทีมงานจะสร้างสถานการณ์ให้เด็กๆได้แสดงความเป็นฮีโร่ในตัวเขาออกมา
ถ่ายทำจะเป็นโรงเรียนประถมทั่วประเทศ

ออกอากาศทางสถานีโทรทัศน์สีกองทัพบกช่อง 7 ทุกวันพุธ เวลา 16.30 – 17.00 น.
ตอบสนองผู้ชมหลักที่เป็นเยาวชน และ สมาชิกทุกคนในครอบครัว โดยพิธีกรหนุ่มน้อยหน้าใส น้องฟลุท
ด.ช.รจนกร อยู่หน้า และ น้องโอม ด.ช.ธนาภัค จงใจพระ

1.4 งานแฟร์

  1.4.1 บ้านและสวนแฟร์ 2009

ก้าวขึ้นสู่ปีที่ 10
สำหรับงานมหกรรมของคนรักบ้านและสวนที่ยิ่งใหญ่ที่สุดของประเทศไทยโดยนิตยสารบ้านและสวนและนิตยสาร
“room” ภายใต้แนวคิด “Conscious Design” จัดขึ้นเมื่อวันที่ 27 ตุลาคม – 1 พฤศจิกายน
2552 ณ ชาเลนเจอร์ อิมแพ็ค เมืองทองธานี เวลา 9.30 น. – 21.00 น.
โดยในครั้งนี้ทีมงานมุ่งสรรสร้างสาระความรู้เกี่ยวกับที่อยู่อาศัย ทั้งในส่วนสถาปัตยกรรม
บ้านดินสไตล์โมเดิร์น การเลือกต้นไม้จัดสวน
และการตกแต่งบ้านตามแนวคิดการออกแบบอย่างมีจิตสำนึก เพื่อมอบสาระประโยชน์สูงสุด
พร้อมเป็นแนวทางในการตกแต่งบ้าน และการจัดสวนได้อย่างมืออาชีพแก่ผู้เข้าชมตลอดงาน

  1.4.2 Amarin Book Fair ครั้งที่ 8

งานแฟร์สำหรับคนรักหนังสือที่บริษัทฯ มุ่งมั่นและภาคภูมิใจในการจัดอย่างต่อเนื่องมาเป็นปีที่ 8
ซึ่งภายในงาน ครบครันด้วยหนังสือดีมีคุณภาพ และกิจกรรมต่างๆ
ที่ให้ทั้งสาระและบันเทิงในบรรยากาศงานแฟร์หนังสือในสวนภายใต้คอนเซ็ปต์ Read more อ่านเพิ่ม
คิดเพิ่ม ได้เพิ่ม จัดขึ้นเมื่อวันที่ 29 กรกฎาคม – 2 สิงหาคม 2552 ณ ศูนย์ประชุมแห่งชาติสิริกิติ์
บริเวณ โซน Hall A และ ห้อง Grand ballroom

ครบครันด้วยกองทัพหนังสือจาก 13 สำนักพิมพ์คุณภาพในเครืออมรินทร์ฯ และสำนักพิมพ์พันธมิตร
พร้อมงานมอบรางวัล “Reader Icon - คนดังนักอ่าน” แก่คนดังในสาขาต่างๆ
ที่เป็นนักอ่านที่เป็นแบบอย่างที่ดีแก่สังคม นอกจากนี้ยังมีการมอบรางวัลผู้ชนะเลิศการประกวด
โครงการอมรินทร์ยอดอัจฉริยะ
แก่นักเรียนในระดับประถมปลายและระดับมัธยมต้นจากโรงเรียนในเขตกรุงเทพมหานครและปริมณฑล

  1.4.3 Health Cuisine & Beauty Festival ครั้งที่ 5

งานแฟร์เพื่อคนรักสุขภาพ อาหารและความงามประจำปีครั้งที่ 5 จาก 3
นิตยสารสายสุขภาพชั้นนำของเมืองไทย นิตยสาร Health&Cuisine นิตยสารชีวจิต และนิตยสาร
Shape ที่ได้รับการตอบรับเป็นอย่างดีจากกลุ่มผู้รักสุขภาพ ทุกเพศ
ทุกวัยที่เพิ่มขึ้นอย่างต่อเนื่องมาตลอดทุกปี
และเป็นการตอกย้ำภาพผู้นำธุรกิจด้านงานแฟร์เพื่อคนรักสุขภาพและความงาม ด้วยงบการลงทุน
และงบการประชาสัมพันธ์ร่วม 20 ล้านบาท โดยมีพันธมิตรที่มาออกบูธร่วม 300 ร้านค้า
และมียอดผู้เข้าชมงานทั้งสิ้นกว่า 150,000 ราย ภายใต้คอนเซ็ปท์ “ช้อปสนุก เพื่อสุขภาพ อาหาร
และความงามที่ดีที่สุดในประเทศไทย” ระหว่างวันที่ 2-6 กันยายน 2552 ณ
ศูนย์การประชุมแห่งชาติสิริกิติ์

1.5 Amarin Publishing Services บริษัทฯ ยังได้จัดให้มีหน่วยงานธุรกิจรับจ้างผลิตงาน
ตั้งแต่เขียนเรื่องและสร้างเนื้อหาสาระให้กับลูกค้าโดยเฉพาะ (Amarin Publishing Service)
โดยใช้ฐานข้อมูลจากธุรกิจสำนักพิมพ์อันแข็งแรงของบริษัทฯ อันได้แก่ นักเขียน Content
warehouse และ Photo Stock ทีมงานได้รับการมอบหมายให้ทำงานสร้างสรรค์
สิ่งพิมพ์คุณภาพสูงที่มีคอนเซ็ปต์พิเศษแตกต่างไปจากงานพิมพ์ทั่วๆ ไป (Customized)
ที่เป็นทั้งบุคคลและหน่วยงานต่างๆ เพื่อเป็นการสร้างมูลค่าเพิ่ม (Value Added)
และความแปลกแตกต่าง
ให้กับงานพิมพ์และเป็นการต่อยอดทางธุรกิจซึ่งมีศักยภาพในการขยายตลาดใหม่ๆ
ออกไปได้อีกอย่างกว้างขวาง ด้วยประสบการณ์ความชำนาญสูง

1.6 Creative & Event
ด้วยความเป็นผู้นำและประสบความสำเร็จในการจัดงานแฟร์คุณภาพขนาดใหญ่อย่างต่อเนื่องเป็นเวลาเกือบ
10 ปี รวมถึงประสบการณ์การจัด Event ต่างๆมากมายให้กลุ่มลูกค้าในเครือนิตยสาร
ทำให้ทีมงานเกิดความเชี่ยวชาญในการสร้างสรรค์ Event ดีๆมีคุณภาพออกสู่สังคม
บริษัทจึงได้ขยายตลาด โดยการเพิ่มธุรกิจใหม่ จัดตั้งฝ่าย Creative & Event
ขึ้นอย่างเต็มตัวในปี 2551 เพื่อให้บริการงานด้าน organizer แบบครบวงจร
สมบูรณ์ในระดับเดียวกับ Agency ซึ่งประสบความสำเร็จเป็นอย่างดีจากการดำเนินการจัดงาน
“นิทรรศการต่อต้านความรุนแรง” และ “นิทรรศการกำลังใจเพื่อผู้หญิง”
โครงการในพระเจ้าหลานเธอ พระองค์เจ้าพัชรกิติยาภา และผลงานงาน Event
คุณภาพดีมีสาระของ Consumer Product อีกมากมาย เพื่อตอบรับตลาดงานด้าน Event
ที่กำลังบูมอย่างต่อเนื่องในปัจจุบัน

1.7 New Media
จากความสำเร็จอย่างต่อเนื่องในธุรกิจสิ่งพิมพ์สู่รูปแบบในการนำเสนอคอนเทนท์ผ่านสื่อรูปแบบออนไลน์
เพื่อการเผยแพร่สาระบันเทิงที่เต็มอิ่มด้วยการสรรสร้างดิจิทัลมีเดีย
เพื่อสอดคล้องกับกระแสความต้องการและแนวโน้มของตลาดที่เติบโตมากขึ้น บริษัทฯ
พร้อมตอบสนองและขยายการเข้าถึงกลุ่มเป้าหมายที่หลากหลายด้วยการเพิ่มมูลค่าของเนื้อหาทั้งจาก
12 นิตยสารชั้นนำและ 15 สำนักพิมพ์คุณภาพผ่านเว็บไซต์คุณภาพในเครืออมรินทร์ 18 เว็บไซต์
ซึ่งครบถ้วนด้วยการเป็นสื่อออนไลน์แอดเวอร์ไทซิ่ง (On-line Advertising)
ที่ครอบคลุมสื่อโฆษณาออนไลน์ ครีเอทีฟ และเอนเตอร์เทนเม้นท์

  2. งานรับจ้างพิมพ์ทั่วไป

ศักยภาพในการผลิตของส่วนโรงพิมพ์ในปี 2544 จากเดิมที่บริษัทได้ก่อสร้างอาคาร 2 ชั้น
พื้นที่ใช้สอย 6,200 ตารางเมตร บนที่ดินเนื้อที่ 5 ไร่ 56 ตารางวา ตั้งอยู่ในซอยวัดชัยพฤกษ์มาลา
ถนนปิ่นเกล้า-นครชัยศรี เขตตลิ่งชัน กรุงเทพฯ เพื่อติดตั้งเครื่องจักรที่มีเทคโนโลยีที่ทันสมัย
โดยมีเป้าหมายที่จะให้โรงพิมพ์มีความพร้อมในการรองรับงานได้ครบถ้วนทุกขั้นตอนกระบวนการผลิต
เพื่อตอบสนองการผลิตสิ่งพิมพ์ที่มีคุณภาพ
และการให้บริการที่ประทับใจตามปรัชญาของโรงพิมพ์ที่ถือปฏิบัติมาตลอดระยะเวลาตั้งแต่เริ่มก่อตั้งโรงพิมพ์
จุดยืนทางด้านการตลาดที่สำคัญของสายธุรกิจโรงพิมพ์ คือ ตลาดงานพิมพ์คุณภาพสูง (High
Definition Color Printing) ทั้งในประเทศและต่างประเทศ
เพื่อให้บรรลุเป้าหมายดังกล่าวข้างต้น
สายงานธุรกิจโรงพิมพ์ได้มีการปรับปรุงและพัฒนาโครงสร้างพื้นฐาน (Infrastructure)
สู่ความเป็นเลิศทางด้านคุณภาพงานพิมพ์และการบริการทุกด้าน
อย่างสม่ำเสมอและต่อเนื่องมาโดยตลอด บริษัทได้ทำการวิจัยในการนำเทคโนโลยีใหม่ ๆ มาใช้
อาทิเช่น ระบบเครือข่ายคอมพิวเตอร์ความเร็วสูง ระบบ Storage Area Network (SAN)
ระบบ PDF-Work Flow สำหรับการผลิตงานกราฟฟิค (งาน Prepress)
และระบบการพิมพ์ไร้แอลกอฮอล์ การทำเล่มโดยใช้กาว Poly Uritane ในขั้นตอนการผลิต
เป็นต้น

ตั้งแต่ปี 2544 เป็นต้นมา
สายธุรกิจโรงพิมพ์ได้ปรับเปลี่ยนเครื่องพิมพ์จากรุ่นเก่าที่มีอายุการใช้งานมานานและล้าสมัย
เป็นเครื่องพิมพ์รุ่นใหม่ที่มีเทคโนโลยีทันสมัยที่สุด
ประกอบด้วยระบบการจัดการงานพิมพ์ทุกขั้นตอนด้วยโปรแกรมที่ทันสมัย
ซึ่งได้ดำเนินการติดตั้งเมื่อกลางปี 2544 แล้วเสร็จทั้งหมดในไตรมาสแรกของปี 2545
และสายธุรกิจโรงพิมพ์ได้เพิ่มกำลังการผลิตโดยสั่งซื้อเครื่องพิมพ์ใหม่อย่างต่อเนื่อง
และเพื่อรองรับการขยายตัวของบริษัทฯ ทุกสายธุรกิจ รวมไปถึงบริษัทฯ
ได้จัดซื้อที่ดินติดกับโรงพิมพ์เพิ่มอีก 15 ไร่ ทำให้มีอาณาบริเวณเพิ่มขึ้นรวม 20 ไร่
เพื่อขยายการก่อสร้างอาคารคลังสินค้า 2 คลัง และอาคารสำนักงานของส่วนโรงพิมพ์
และย้ายสายงานธุรกิจสำนักพิมพ์มารวมอยู่ในบริเวณเดียวกัน ภายใต้โครงการ Amarin
Corporate Park ทำให้บริษัทฯ มีพื้นที่ทำงานที่เพียบพร้อมทุกสายงานภายใต้บรรยากาศ
Corporate Park ที่ดีที่สุดแห่งหนึ่ง

ด้วยความมุ่งมั่นในการรักษาคุณภาพงานพิมพ์และการบริการดังกล่าวข้างต้น
ยังผลให้สายธุรกิจโรงพิมพ์ได้รับการรับรองระบบคุณภาพมาตรฐาน ISO 9002 จากสถาบัน BVQI
ซึ่งนับเป็นโรงพิมพ์อันดับต้น ๆ ของประเทศไทยที่ได้รับการรับรองระบบคุณภาพ ISO 9002
ครบทั้งวงจรการพิมพ์ โดยในปี 2551 บริษัทได้รับรางวัลชนะเลิศถึง 3 รางวัลได้แก่
รางวัลชนะเลิศ GOLD AWARD ประเภทหนังสือที่พิมพ์น้อยกว่า 4 สี
งานประกวดสิ่งพิมพ์แห่งชาติครั้งที่ 3 ประจำปี 2551, รางวัลชนะเลิศ SILVER AWARD
ประเภทหนังสือที่พิมพ์ 4 สีหรือมากกว่าขึ้นไป งานประกวดสิ่งพิมพ์แห่งชาติครั้งที่ 3 ประจำปี 2551
และรางวัลชนะเลิศ SILVER AWARD ประเภทนิตยสาร วารสาร ที่พิมพ์ด้วยระบบป้อนแผ่น
งานประกวดสิ่งพิมพ์แห่งชาติครั้งที่ 3 ประจำปี 2551

ลักษณะการประกอบธุรกิจ

บริษัท อมรินทร์พริ้นติ้ง แอนด์ พับลิชชิ่ง จำกัด (มหาชน) ประกอบธุรกิจหลักคือ
รับจ้างพิมพ์งานทั่วไป ผลิตสิ่งพิมพ์ของตนเองและรับจ้างโฆษณา จากการที่บริษัทผลิตสิ่งพิมพ์เอง
และใช้ช่องทางการจัดจำหน่ายผ่านบริษัทที่เกี่ยวข้องกันโดยบริษัทได้เข้าไปถือหุ้นในบริษัท อมรินทร์
บุ๊ค เซ็นเตอร์ จำกัด จำนวน 19 เปอร์เซ็นต์ ซึ่งประกอบธุรกิจจัดจำหน่ายสื่อสิ่งพิมพ์ทุกชนิด
ผ่านระบบสายส่งตัวแทนร้านหนังสือทั่วประเทศหรือระบบเอเย่นต์ และขายปลีกผ่านร้านนายอินทร์ทั้ง
125 สาขาพร้อมกันนี้ได้เข้าไปถือหุ้นในบริษัท มัลติมีเดียครีเอชั่น จำกัด จำนวน 19 เปอร์เซ็นต์
เป็นบริษัทประกอบธุรกิจเกี่ยวกับขายสินค้าและบริการระบบมัลติมีเดีย
เพื่อใช้เป็นโอกาสที่บริษัทจะขยายธุรกิจ เพื่อเข้าสู่ยุคสิ่งพิมพ์อิเลคโทรนิค ในช่วงไตรมาส 4 ปี
2548 บริษัท ได้ลงทุนในเงินลงทุนของบริษัท ดับบลิวพีเอส (ประเทศไทย) จำกัด จำนวน 2.5
ล้านบาทคิดเป็น 0.5 เปอร์เซ็นต์ ส่วนรายละเอียดของบริษัทที่เกี่ยวข้องได้อธิบายไว้ในเอกสารแนบ
2 ทุกบริษัทที่เกี่ยวข้องแล้ว

+------------------------+----------------+--------------+------------+
| โครงสร้างการ            |                |              |            |
| ถือหุ้นในกลุ่มบริษัทประกอบด้วย |                |              |            |
+------------------------+----------------+--------------+------------+
| ดำเนินการโดย            | ประเภทธุรกิจ     | ทุนชำระแล้ว    | สัด         |
|                        |                | (บาท)        | ส่วนการถือหุ้น |
+------------------------+----------------+--------------+------------+
| บริษัท อมรินทร์บุ๊คเซ็นเตอร์   | จำหน่ายสื่อสิ่งพิมพ์  | 1            | 19%        |
| จำกัด                   |                | 0,000,000.00 |            |
+------------------------+----------------+--------------+------------+
| บริษัท ดับบลิวพีเอส         | ระบบมัลติมีเดีย    | 50           | 0.5%       |
| (ประเทศไทย) จำกัด       |                | 0,000,000.00 |            |
|                        | สิ่งพิมพ์          |              |            |
+------------------------+----------------+--------------+------------+